CELEX: 32007D0396
Language: sl
Date: 2007-06-08 00:00:00
Title: 2007/396/ES: Odločba Komisije z dne 8. junija 2007 o razveljavitvi Odločbe 2004/409/ES o načelnem priznavanju popolnosti dokumentacije, predložene v podroben pregled zaradi možne vključitve etaboksama v Prilogo I k Direktivi Sveta 91/414/EGS (notificirano pod dokumentarno številko C(2007) 2336) (Besedilo velja za EGP)

9.6.2007   
            
            
               SL
            
            
               Uradni list Evropske unije
            
            
               L 148/24
            
         
      ODLOČBA KOMISIJE
   
   z dne 8. junija 2007
   o razveljavitvi Odločbe 2004/409/ES o načelnem priznavanju popolnosti dokumentacije, predložene v podroben pregled zaradi možne vključitve etaboksama v Prilogo I k Direktivi Sveta 91/414/EGS
   (notificirano pod dokumentarno številko C(2007) 2336)
   (Besedilo velja za EGP)
   (2007/396/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 6(3) Direktive,
   ob upoštevanju naslednjega:
   
               (1)
            
            
               V skladu s členom 6(2) Direktive 91/414/EGS je Združeno kraljestvo 30. septembra 2003 prejelo zahtevek podjetja LG Life Science Ltd za vključitev aktivne snovi etaboksam v Prilogo I k Direktivi 91/414/EGS.
            
         
               (2)
            
            
               Odločba Komisije 2004/409/ES (2) je potrdila, da je bila po predhodnem pregledu dokumentacija „popolna“ in da se lahko šteje, da načeloma izpolnjuje zahteve po podatkih in informacijah iz prilog II in III k Direktivi 91/414/EGS.
            
         
               (3)
            
            
               Zato so države članice v skladu s členom 8(1) Direktive 91/414/EGS dobile možnost izdajanja začasnih registracij za fitofarmacevtska sredstva, ki vsebujejo etaboksam. Te možnosti ni izkoristila nobena država članica.
            
         
               (4)
            
            
               Združeno kraljestvo je Komisiji sporočilo, da je podroben pregled razkril, da v dokumentacijo ni vključenih več pomembnih podatkov, zahtevanih v skladu s prilogama II in III k Direktivi 91/414/EGS. Večina teh podatkov se nanaša na toksikologijo. Zato se dokumentacija za etaboksam ne more šteti za popolno.
            
         
               (5)
            
            
               Odločbo 2004/409/ES je treba razveljaviti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Odločba 2004/409/ES se razveljavi.
   Člen 2
   Ta odločba je naslovljena na države članice.
   
      V Bruslju, 8. junija 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2007/25/ES (UL L 106, 24.4.2007, str. 34).
   
      (2)  UL L 151, 30.4.2004, str. 25.